

**Жоғары кәсiптiк училищелердi қайта атау туралы**

Қазақстан Республикасы Үкiметiнiң қаулысы 1997 жылғы 21 сәуiрдегi N 602

      Әуе көлiгi, энергетика, мұнай-химия және құрылыс кәсiпорындарына
қызмет көрсету үшiн орта буын мамандарды даярлауды жетiлдiру
мақсатында Қазақстан Республикасының Үкiметi қаулы етедi:

      1. Қазақстан Республикасының Бiлiм және мәдениет министрлiгiнiң
Алматы қаласындағы N 2 жоғары кәсiптiк училищенi, Ақтау қаласындағы
N 1 кәсiптiк училищенi және Ақтау қаласындағы N 4 кәсiптiк училищенi
тиiсiнше Алматы азаматтық авиация сервисi колледжi, Маңғыстау
политехникалық және Маңғыстау энергетикалық колледжi деп қайта атау
туралы ұсынысына келiсiм берiлсiн.

      2. Қазақстан Республикасының Бiлiм және мәдениет министрлiгi
белгiленген тәртiппен:

      аталған оқу орындарының жарлықтарына өзгерiстер енгiзiп, әдiлет
органдарында қайта тiркесiн;

      Алматы азаматтық авиация сервисi колледжiне, Маңғыстау
политехникалық колледжi мен Маңғыстау энергетика колледжiне бiлiм
қызметiн жүргiзу құқығына лицензия берсiн.

      3. Ақтау және Алматы қалаларының әкiмдерi колледждердiң
оқушылары мен педагогикалық құрамының материалдық-техникалық базасын
нығайту және әлеуметтiк-тұрмыстық жағдайларын жақсарту жөнiнде
қажеттi шаралар қабылдасын.

 Қазақстан Республикасының
 Премьер-Министрi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК